title: A Bizottság (EU) 2019/843 végrehajtási rendelete (2019. május 23.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott harminchatodik részleges pályázati felhíváshoz kapcsolódó minimális eladási áráról

text:
                  24.5.2019

                  HU

                  Az Európai Unió Hivatalos Lapja

                  L 138/81

         A BIZOTTSÁG (EU) 2019/843 VÉGREHAJTÁSI RENDELETE
         (2019. május 23.)
         a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott harminchatodik részleges pályázati felhíváshoz kapcsolódó minimális eladási áráról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
         mivel:

                     (1)

                     A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

                     (2)

                     A harminchatodik részleges pályázati felhívásra beérkezett pályázatok alapján indokolt minimális eladási árat meghatározni.

                     (3)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló harminchatodik részleges pályázati felhívás tekintetében – amelyre vonatkozóan a pályázatok benyújtásának határideje 2019. május 21-én járt le – a minimális eladási ár 167,50 EUR/100 kg.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 23-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság (EU) 2019/921 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/1

         A BIZOTTSÁG (EU) 2019/921 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Tabletta formájú termék, amely 400 mg S-Adenozil-L-metionin diszulfát para-toluénszulfonátot tartalmaz, amelyből az S-Adenozil-L-metionin (a továbbiakban: „SAMe”) a hatóanyag.
                        A termék kisebb mennyiségű mikrokristályos cellulózt, magnézium-hidroxidot, sztearinsavat, magnézium-sztearátot, vízmentes kolloid szilícium-dioxidot, kalcium-oxidot és bevonó összetevőket tartalmaz.
                        A terméket olyan étrend-kiegészítőként használják, amely segíti a máj szokásos működését, támogatja a szervezet méregtelenítési folyamatait, és általában véve elősegíti az érzelmi kiegyensúlyozottságot.
                        Az ajánlott napi adag egy tabletta. A terméket ömlesztve állítják vám elé.

                        2106 90 92

                        A besorolást a Kombinált Nómenklatúra értelmezésére vonatkozó 1. és 6. általános szabály, a Kombinált Nómenklatúra 21. árucsoporthoz tartozó megjegyzések 5. pontja, valamint a 2106 , a 2106 90  és a 2106 90 92  KN-kód szövegezése határozza meg.
                        A tablettánkénti „SAMe” hatóanyag nem alkalmas betegségek vagy kórok megelőzésére és kezelésére. A 3004  vtsz. alá történő besorolás ennélfogva kizárt.
                        Következésképpen a termék máshol nem említett élelmiszer-készítmény (lásd még a 2106  vtsz.-hoz tartozó HR-magyarázat második bekezdésének (16) pontját).
                        Ezért a terméket a 2106 90 92  KN-kód alá, máshol nem említett élelmiszer-készítményként kell besorolni.


title: A Bizottság (EU) 2019/922 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/4

         A BIZOTTSÁG (EU) 2019/922 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Apró bézs szemcsékből álló, fehér részecskéket tartalmazó, ömlesztett termék
                        A termék a következőket tartalmazza:

                                    —

                                    metionin,

                                    —

                                    cisztin,

                                    —

                                    kalcium-pantotenát,

                                    —

                                    tiamin-klórhidrát,

                                    —

                                    piridoxin-klórhidrát,

                                    —

                                    para-amino-benzoesav,

                                    —

                                    köleskivonat (Panicum miliaceum),

                                    —

                                    búzacsira-kivonat,

                                    —

                                    orvosi élesztő,

                                    —

                                    vas,

                                    —

                                    cink,

                                    —

                                    réz (komplex kötésben),

                              és segédanyagok.
                        Egy további gyártási folyamat során a terméket homogenizálják, hogy kapszulákba lehessen tölteni.
                        A terméket hajhullást megállító, és hajnövekedést előidéző étrend-kiegészítőként mutatják be. A leírása szerint jót tesz a száraz és hámló bőrnek, enyhíti a viszketést és a seborrhoeát, valamint erősíti a körmöket.

                        2106 90 92

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 2106 , a 2106 90  és a 2106 90 92  KN-kód szövege határozza meg.
                        A termék lényegében tápanyagokat (fehérjéket, alapvető vitaminokat és ásványi anyagokat) tartalmazó, ömlesztett készítmény, amely az egészséges haj- és körömnövekedés serkentéséhez szükséges. A 3003  vtsz. alá történő besorolás ezért kizárt (lásd még a Harmonizált Rendszer 3003  vtsz-hoz tartozó magyarázata harmadik és hatodik bekezdését).
                        Következésképpen a termék máshol nem említett élelmiszer-készítmény (lásd még a 2106  vámtarifaszámhoz tartozó HR-magyarázat második bekezdésének (16) pontját).
                        Ezért a terméket a 2106 90 92  KN-kód alá, máshol nem említett élelmiszer-készítményként kell besorolni.


title: A Bizottság (EU) 2019/924 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/10

         A BIZOTTSÁG (EU) 2019/924 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Henger alakú, kb. 140 mm átmérőjű és 400 mm magasságú árucikk (ún. „optikai szálakhoz való doboz csatlakozókkal”). Az árucikk tömege kb. 2,5 kg. Az árucikk főként műanyagból készült, és néhány kis méretű, fémből készült alkotóelemet (tartókat és csavarokat) tartalmaz.
                        Az árucikk alján négy kábelbemeneti pont található. Amikor az árucikk teljesen összeszerelt, az árucikk alját egy eltávolítható, kerek bilincs rögzíti az árucikk henger alakú, műanyag fedeléhez.
                        Belül egy, az árucikk aljához rögzített, műanyag rendezőtálca található. A csatlakozókkal felszerelt tálca speciális hornyokat tartalmaz az optikai szálak/optikai kábelek egymáshoz igazítására.
                        Az árucikk egésze az optikai szálak/optikai kábelek megóvására szolgál, és különböző hálózatokban használható.

                            (*1) Lásd a képeket.

                        8536 70 00

                        A besorolást a Kombinált Nómenklatúra értelmezésére vonatkozó 1. és 6. általános szabály, a 85. árucsoporthoz tartozó Megjegyzések 7. pontja, valamint a 8536  és a 8536 70 00  KN-kód szövege határozza meg.
                        A 8536 90 10  KN-kód alá történő besorolás kizárt, mivel a szóban forgó kód „huzal és kábel csatlakozóját és érintkező elemét”, azaz elektromos készülékeket tartalmaz elektromos csatlakozások létrehozásához. A szóban forgó árucikk egy olyan doboz csatlakozókkal optikai szálakhoz, optikai szálakból álló nyalábokhoz vagy optikai kábelekhez, amely elektromos csatlakozásokkal nem rendelkezik.
                        Az árucikk az olyan, optikai szálakhoz, optikai szálból álló nyalábokhoz vagy optikai kábelekhez való csatlakozók jellemzőivel rendelkezik, amelyek egy digitális vezetékrendszerben egyszerűen csak mechanikusan igazítják egymáshoz az optikai szálak végeit (lásd még a HR Magyarázat 8536  vámtarifaszámhoz tartozó magyarázata IV. részét).
                        Jellemzői alapján az árucikket ezért a 8536 70 00  KN-kód alá kell besorolni optikai szálakhoz, optikai szálakból álló nyalábokhoz vagy kábelekhez való csatlakozóként.

               (*1)  A képek csupán tájékoztató jellegűek.


title: A Bizottság (EU) 2019/925 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/13

         A BIZOTTSÁG (EU) 2019/925 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Csőszerű, kötött textilárucikk (ún. „sport deréköv/tárolóöv – activity belt”), amely 88 % poliésztert és 12 % elasztánt tartalmaz, 66 cm körmérettel. Az árucikk két egyenlő méretű, kötött, téglalap alakú textilszövet-darabból áll, amelyeket egymásra helyezve három oldaluk mentén varrtak össze egy kifordíthatóan rugalmas „sport deréköv/tárolóöv” kialakítására.
                        Az árucikk fényvisszaverőkkel, egy lapos, villámzáras zsebbel és két kis nyílással rendelkezik, melyek közül az egyiknek egy rugalmas zsinórral ellátott szalagja van. Nem rendelkezik semmilyen zárószerkezettel.
                        Az árucikk a derék körül történő viselésre tervezett, például sporttevékenységek közben. A zsebek/nyílások kis méretű tárgyak, például kulcs, hitelkártya és hasonlók tárolására szolgálnak.
                        (Lásd a képeket) (*1)

                        6307 90 10

                        A besorolást a Kombinált Nómenklatúra értelmezésére vonatkozó 1. és 6. általános szabály, a XI. áruosztályhoz tartozó Megjegyzések 7. f) pontja, valamint a 6307 , a 6307 90  és a 6307 90 10  KN-kódok szövege határozza meg.
                        A sport deréköv/tárolóöv a 6307  vtsz. értelmében és a XI. áruosztályhoz tartozó Megjegyzések 7. f) pontja alapján a textilből készült készáru objektív jellemzőivel rendelkezik.
                        Az árucikket nem tervezték semmilyen különleges árucikk tárolására. Különlegesen nem formált, belsőleg sem alakított. Nem hasonló a 4202  vtsz. alá besorolt tartókhoz vagy tokokhoz (lásd még a HR Magyarázat 4202  vámtarifaszámhoz tartozó magyarázata első és negyedik bekezdését és az azok c) pontjában szereplő kivételeket). Következésképpen a 4202  vtsz. alá történő besorolása kizárt.
                        Az árucikket ezért a 6307 90 10  KN-kód alá kell besorolni „más kötött készáruként”.

               (*1)  A képek csupán tájékoztató jellegűek


title: A Bizottság (EU) 2019/926 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/16

         A BIZOTTSÁG (EU) 2019/926 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Körülbelül 160 × 54 × 38 cm méretű és körülbelül 1,5 kg tömegű árucikk, amely két egymáshoz rögzített textilszövetrétegből és köztük porózus műanyagból készült párnázatból áll. A textilszövet belső oldala műanyaggal van bevonva.
                        Az árucikk háttámasszal rendelkezik, amely egy fémrudakból álló, részben a termékbe integrált összecsukható keret. A háttámasz széléhez egy tárolózsák van varrva. A háttámasz magassága műanyag csattal ellátott heveder segítségével állítható.
                        Az árucikket szállításhoz vagy tároláshoz össze lehet hajtani. A háttámasz felső sarkaihoz hordpántot varrtak, valamint több tépőzáras pánttal szállítás vagy tárolás céljából egymáshoz lehet rögzíteni a háttámaszt és a fekvőfelületet.
                        Kemping- vagy strandmatracként kerül vám elé állításra.
                        Lásd a képet (*1).

                        6306 90 00

                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 6306  és a 6306 90 00  KN-kódok szövege határozza meg.
                        A felület fő részét a textilanyag alkotja, ezért a textilanyag határozza meg az árucikknek a 3. b) általános értelmezési szabály szerinti lényeges jellemzőjét.
                        Objektív jellemzői alapján (könnyű, műanyag védőbevonattal rendelkezik, gyorsan felállítható és elcsomagolható, és könnyen szállítható) az árucikket alkalmi, például kempingben vagy strandon való kültéri használatra tervezték (lásd még a Kombinált Nómenklatúra magyarázatában a 6306 90 00  alszámhoz tartozó magyarázatot).
                        Az árucikk 9404  vtsz. alá, ágyfelszerelésként vagy hasonló lakberendezési cikként, pl. matracként történő besorolása kizárt, mert az árucikket nem ágyfelszerelés céljára tervezték, és nem hasonlítható a matracokhoz vagy hasonló árucikkekhez.
                        Az árucikket ezért a 6306 90 00  KN-kód alá kell besorolni más kempingcikként.

               (*1)  A képek csupán tájékoztató jellegűek.


title: A Bizottság (EU) 2019/927 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/19

         A BIZOTTSÁG (EU) 2019/927 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Egy kosár, amely kb. 32 × 27 × 20 cm méretű, téglatest alakú.
                        Az árucikk acélhuzalból (a huzal átmérője kb. 4 mm) és papírból áll. A huzal kizárólag a keretet képező téglatest élei mentén helyezkedik el. A keret egy papír lánc- és vetülékszálból készült szövetet tart.
                        Mindegyik szál kettő olyan hajtogatott és hosszában összesodort papírcsíkból áll, amelyeket összesodortak. Minden egyes összesodort papírcsík kb. 5,5 mm széles. A huzalt teljes egészében papír borítja.
                        Lásd a képeket (*1).

                        6307 90 98

                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a 63. árucsoporthoz tartozó Megjegyzések 1. pontja, valamint a 6307 , a 6307 90  és a 6307 90 98  KN-kódok szövege határozza meg.
                        A kosár nem a 7323  vtsz. alá tartozó, vasból vagy acélból készült háztartási árucikk, mivel nem a nem nemesfém huzal, hanem a papírszövet határozza meg az árucikk lényeges jellemzőjét a Kombinált Nómenklatúra értelmezésére vonatkozó 3. b) általános szabály értelmében, mivel külső megjelenését tekintve az árucikk egy papírkosár. A termék külső megjelenésre nem fémkosár, mivel a huzalt teljes egészében beborítja a papír, és így nem látható. Ezen túlmenően az árucikk elsősorban papírból készült. A 7323  vtsz. alá történő besorolás ennélfogva kizárt.
                        Mivel a papírcsíkok sodrottak, papírfonalnak (textilfonalnak) minősülnek az 5308  vtsz. értelmében (lásd még a HR Magyarázat 5308  vtsz.-hoz tartozó magyarázata (B) részének [papírfonal], harmadik bekezdését). Az árucikk 46. árucsoportba történő besorolása kizárt a 46. árucsoporthoz tartozó Megjegyzések 1. pontja értelmében, mivel a textilfonalak nem minősülnek „fonásanyagnak”.
                        Ezenkívül a fonalakat szövetté (lánc- és vetülékszálakká) szövik össze. A kosár ezért nem papírfonalból, hanem szövetből készült árucikk, és az 5609  vtsz. alá történő besorolása kizárt (lásd még a HR Magyarázat 5609  vtsz.-hoz tartozó magyarázata első bekezdését és harmadik bekezdésének c) pontját).
                        A bármilyen textilszövetből készült, a nómenklatúrában máshol pontosabban meg nem határozott, textil készárukat a 63. árucsoport I. alcsoportjába kell besorolni (lásd még a HR Magyarázat 63. árucsoporthoz tartozó Általános rendelkezések (1) részének első bekezdését).
                        Az árucikket ezért a 6307 90 98  KN-kód alá kell besorolni textilből készült más készáruként.

               (*1)  A képek csupán tájékoztató jellegűek.


title: A Bizottság (EU) 2019/928 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

text:
                  6.6.2019

                  HU

                  Az Európai Unió Hivatalos Lapja

                  L 148/22

         A BIZOTTSÁG (EU) 2019/928 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Henger alakú, kb. 140 mm átmérőjű és 400 mm magasságú árucikk (ún. „optikai szálakhoz való doboz csatlakozók nélkül”). Az árucikk tömege kb. 2,5 kg. Az árucikk főként műanyagból készült, és néhány kis méretű, fémből készült alkotóelemet (tartókat és csavarokat) tartalmaz.
                        Az árucikk alján négy kábelbemeneti pont található. Amikor az árucikk teljesen összeszerelt, az árucikk alját egy eltávolítható, kerek bilincs rögzíti az árucikk henger alakú, műanyag fedeléhez.
                        Belül egy, az árucikk aljához rögzített, műanyag rendezőtálca található. A tálca speciális hornyokat tartalmaz. A vám elé állítás időpontjában az árucikk nincsen felszerelve semmilyen csatlakozóval.
                        Az árucikk egésze a kábelek megóvására szolgál.

                            (*1) Lásd a képeket.

                        3926 90 97

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3926 , a 3926 90  és a 3926 90 97  KN-kód szövege határozza meg.
                        A 8536 70 00  KN-kód alá „optikai szálakhoz, optikai szálból álló nyalábokhoz vagy kábelekhez való csatlakozóként” vagy a 8536 90 10  KN-kód alá „huzal és kábel csatlakozójaként és érintkező elemeként” (amelyek elektromos készülékek csatlakozások létrehozásához) történő besorolás kizárt, mivel a szóban forgó árucikk csupán egy doboz. Sem optikai szálakhoz, optikai szálból álló nyalábokhoz vagy optikai kábelekhez való csatlakozókkal felszerelt, sem semmilyen „huzal és kábel csatlakozójával és érintkező elemével” nem rendelkezik.
                        A 8538  vámtarifaszám alá, „kizárólag vagy elsősorban a 8535 , 8536  vagy a 8537  vtsz. alá tartozó készülékek alkatrészeiként” való besorolás szintén kizárt, mivel a csatlakozók, érintkezők vagy azok előkészítésének hiányában a termék nem tekinthető sem a 8536  vámtarifaszám alá tartozó elektromos készüléknek, sem pedig annak azonosítható alkatrészének.
                        Következésképpen az árucikket alapanyaga (műanyag) alapján a 3926 90 97  KN-kód alá kell besorolni műanyagból készült más áruként.

               (*1)  A képek csupán tájékoztató jellegűek.


title: A Bizottság (EU) 2019/929 végrehajtási rendelete (2019. június 5.) a Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény brojlercsirkék és elválasztott malacok takarmány-adalékanyagaként történő felhasználásának engedélyezéséről (az engedély jogosultja: Berg and Schmidt GmbH Co. KG) (EGT-vonatkozású szöveg.)

text:
                  6.6.2019

                  HU

                  Az Európai Unió Hivatalos Lapja

                  L 148/25

         A BIZOTTSÁG (EU) 2019/929 VÉGREHAJTÁSI RENDELETE
         (2019. június 5.)
         a Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény brojlercsirkék és elválasztott malacok takarmány-adalékanyagaként történő felhasználásának engedélyezéséről (az engedély jogosultja: Berg and Schmidt GmbH Co. KG)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően a Bizottsághoz kérelmet nyújtottak be a Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó, a Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény brojlercsirkék és elválasztott malacok takarmány-adalékanyagaként való engedélyezésére vonatkozik.

                     (4)

                     2017. január 25-i (2) és 2018. október 2-i (3) véleményeiben az Európai Élelmiszerbiztonsági Hatóság (a továbbiakban: Hatóság) megállapította, hogy – a javasolt felhasználási feltételek mellett – a Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény nincs káros hatással sem az állati egészségre vagy a fogyasztók biztonságára, sem pedig a környezetre. A Hatóság azt is megállapította, hogy az adalékanyag bőr- és légzőszervi szenzibilizáló hatású lehet. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság arra a következtetésre jutott, hogy az adalékanyag a brojlercsirkék és az elválasztott malacok esetében hatékonynak bizonyul a testtömegnövelés és a takarmánybevitel–súlygyarapodás aránya szempontjából. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 5-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2017;15(2):4707

            (3)  EFSA Journal 2018;16(10):5457.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        Aktivitási egység/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.

                        4a26

                        Berg and Schmidt GmbH Co. KG

                        Endo-1,4-béta-xilanáz
                        (EC 3.2.1.8.)

                           Az adalékanyag összetétele

                           Trichoderma reesei (BCCM/MUCL 49755) által termelt endo-1,4-béta-xilanázt (EC 3.2.1.8) tartalmazó készítmény, amelynek minimális aktivitása 15 000  EPU (1)/g
                        szilárd formában

                           A hatóanyag jellemzése

                           Trichoderma reesei (BCCM/MUCL 49755) által termelt endo-1,4-béta-xilanáz (EC 3.2.1.8.)

                           Analitikai módszer
                            (2)

                        A takarmány-adalékanyag, az előkeverékek és a takarmány endo-1,4-béta-xilanáz-tartalmának mennyiségi meghatározása:

                                    —

                                    kolorimetriás módszer: azurinnal térhálósított búza-arabinoxilán szubsztrátból endo-1,4-béta-xilanáz hatására felszabaduló vízoldható festék mérése.

                        Brojlercsirkék
                        Elválasztott malacok

                        —

                        1 500  EPU

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Legfeljebb kb. 35 kg-os elválasztott malacok esetében való alkalmazásra.

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között légzésvédő maszkkal, szemvédővel és bőrvédő eszközökkel kell használni.

                        2029.6.26.

               (1)  Egy endopentozanáz-egység (EPU) az az enzimmennyiség, amely 4,7 pH-érték mellett és 50 °C-on percenként 0,0083 μmol redukáló cukrot (xilóz-ekvivalenst) szabadít fel pelyvás zab-xilánból.

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/1129 végrehajtási rendelete (2019. július 2.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról szóló 79/2012/EU végrehajtási rendelet módosításáról

text:
                  3.7.2019

                  HU

                  Az Európai Unió Hivatalos Lapja

                  L 179/1

         A BIZOTTSÁG (EU) 2019/1129 VÉGREHAJTÁSI RENDELETE
         (2019. július 2.)
         a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról szóló 79/2012/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hozzáadottérték-adó területén történő közigazgatási együttműködésről és csalás elleni küzdelemről szóló, 2010. október 7-i 904/2010/EU tanácsi rendeletre (1) és különösen annak 17. cikke (2) és (3) bekezdésére, 21. cikke (3) bekezdésére és 21a. cikke (3) bekezdésére,
         mivel:

                     (1)

                     A 904/2010/EU rendelet 17. cikke (1) bekezdésének f) pontja és 21. cikkének (2a) bekezdése előírja a tagállamok számára, hogy a 2006/112/EK tanácsi irányelv (2) 143. cikkének (2) bekezdése alapján általuk gyűjtött, a hozzáadottérték-adó alól mentesített behozatalokra vonatkozó információkat tárolják, és a többi tagállam számára automatikus hozzáférést biztosítsanak a szóban forgó információkhoz, ezzel segítve a tagállamokat a héabevallásokban előforduló eltérések és az esetleges héacsalások azonosításában.

                     (2)

                     A héamentes behozatalra vonatkozó említett információkat a nemzeti vámhatóságok a 952/2013/EU európai parlamenti és tanácsi rendelet (3) értelmében már jelenleg is gyűjtik és az (EU) 2015/2447 bizottsági végrehajtási rendelet (4) 56. cikkének (1) bekezdésében említett elektronikus rendszer segítségével továbbítják a Bizottságnak. A héamentes behozatalra vonatkozó információknak a 904/2010/EU rendelet 17. cikke (1) bekezdésének f) pontjában és 21. cikkének (2a) bekezdésében előírt tárolását és automatikus hozzáférhetőségének biztosítását a hatékonyság érdekében ugyanazon elektronikus rendszer használatával kell megvalósítani. A 904/2010/EU rendelet említett rendelkezéseinek egységes végrehajtása érdekében helyénvaló meghatározni a 952/2013/EU rendelet alapján összegyűjtött vámügyi információk azon adatelemeit, amelyek megfelelnek a 904/2010/EU rendelet 17. cikke (1) bekezdésének f) pontjában említett információknak.

                     (3)

                     Célszerű, hogy a 904/2010/EU rendelet 17. cikke (1) bekezdésének f) pontjában említett információk automatikus lekérdezésének részletes technikai feltételei lehetővé tegyék a nemzeti adóhatóságok és az Eurofisc-kapcsolattartók számára, hogy automatikusan hozzáférjenek az (EU) 2015/2447 végrehajtási rendelet 56. cikkének (1) bekezdésében említett elektronikus rendszerhez.

                     (4)

                     A 904/2010/EU rendelet 21a. cikke értelmében az Eurofisc-kapcsolattartók automatikus hozzáféréssel rendelkeznek bizonyos gépjármű-nyilvántartási adatokhoz. Az adatok automatikus lekérdezését az Európai Gépjármű és Vezetői Engedély Információs Rendszer (EUCARIS) valamely verziójának használatával kell végezni, amelyet kifejezetten az említett rendelet 21a. cikkének céljára alakítottak ki. A héa tekintetében az Eurofisc-kapcsolattartóknak képeseknek kell lenniük arra, hogy pontos azonosítási adatokat kérjenek le a járművekre, valamint azok tulajdonosaira és üzemben tartóira vonatkozóan. E célból helyénvaló meghatározni a szóban forgó adatokat, valamint az adatok rendszerből történő lehívásához használandó eszközöket. Helyénvaló továbbá meghatározást adni a rendszer elérhetőségére és megbízhatóságára, az adatcsere védelmének módjára, valamint a használandó kommunikációs hálózatra vonatkozóan.

                     (5)

                     A gépjármű-nyilvántartási adatokhoz való, héaellenőrzési célú hozzáférésre vonatkozó beérkező kéréseket nemzeti szinten általában az egyes tagállamok nemzeti járműnyilvántartó hatóságai dolgozzák fel. Ugyanakkor célszerű a tagállamoknak meghagyni a lehetőséget, hogy amennyiben úgy kívánják, egy másik hatóságot bízzanak meg ezzel a feladattal. A kimenő kérések tekintetében a tagállamok számára szintén lehetővé kell tenni, hogy szabadon dönthessenek arról, hogy az ilyen kérések feldolgozásával a nemzeti járműnyilvántartó hatóságot vagy egy másik hatóságot, például az adóhatóságot bízzák-e meg.

                     (6)

                     A 904/2010/EU rendelet 21. cikke (2) bekezdésének e) pontja és (2a) bekezdésének d) pontja, valamint 21a. cikkének (2) bekezdése meghatározza az egyes információkhoz való hozzáférés engedélyezésének feltételeit. E feltételek végrehajtása érdekében a tagállamok számára helyénvaló előírni, hogy az Eurofisc-kapcsolattartókhoz rendeljenek egyedi személyes felhasználói azonosítót, és e felhasználói azonosítók jegyzékét bocsássák a többi tagállam és a Bizottság rendelkezésére. A tagállamoknak indokolt gondoskodniuk továbbá arról, hogy az Eurofisc-kapcsolattartók által küldött automatikus kimenő információkérések minden esetben tartalmazzák az adott Eurofisc-kapcsolattartó személyes felhasználói azonosítóját.

                     (7)

                     A 904/2010/EU rendelet 17. cikke (1) bekezdésének f) pontját, 21. cikkének (2a) bekezdését és 21a. cikkét az (EU) 2018/1541 tanácsi rendelet (5) 3. cikkével összhangban helyénvaló 2020. január 1-jétől alkalmazni. Az e rendeletben előírt intézkedéseket ennek megfelelően 2020. január 1-jétől indokolt alkalmazni.

                     (8)

                     Az e rendeletben előírt intézkedések összhangban vannak a Közigazgatási Együttműködési Állandó Bizottság véleményével,

               ELFOGADTA EZT A RENDELETET:

            1. cikk
            A 79/2012/EU bizottsági végrehajtási rendelet (6) a következőképpen módosul:

                        1.

                        Az 1. cikk helyébe a következő szöveg lép:

                           „1. cikk
                           Tárgy
                           Ez a rendelet megállapítja a 904/2010/EU rendelet 14. cikkének, 17. cikke (1) bekezdése f) pontjának, 21. cikke (2) bekezdése e) pontjának, 21. cikke (2a) bekezdése d) pontjának, 21a. cikke (1) és (2) bekezdésének, valamint 32., 48., 49. cikkének és 51. cikke (1) bekezdésének végrehajtására vonatkozó részletes szabályokat.”

                        2.

                        A szöveg a következő cikkekkel egészül ki:

                           „5a. cikk
                           Vámügyi információk cseréje

                              (1)   A 904/2010/EU rendelet 17. cikke (1) bekezdésének f) pontjában említett információk tárolását és az illetékes hatóságok azokhoz való automatikus hozzáférését az (EU) 2015/2447 bizottsági végrehajtási rendelet (*1) 56. cikkének (1) bekezdésében említett elektronikus rendszeren keresztül kell biztosítani.

                              (2)   A 904/2010/EU rendelet 21. cikkének (2a) bekezdése szerinti automatikus hozzáférést az (EU) 2015/2446 felhatalmazáson alapuló bizottsági rendelet (*2) B. melléklete I. címe 2. fejezetének 3. szakasza és 3. fejezete 1. szakaszának „H1” oszlopa szerint, a vám-árunyilatkozatban szereplő árutételek szintjén kell biztosítani.

                              (3)   Minden egyes árutételt az (EU) 2015/2447 végrehajtási rendelet 226. cikkében előírt alábbi információk alapján kell azonosítani:

                                          a)

                                          a fő hivatkozási szám; és

                                          b)

                                          a vám-árunyilatkozat elfogadásának időpontja.

                              (4)   E rendelet VII. melléklete meghatározza, hogy a 904/2010/EU rendelet 17. cikke (1) bekezdésének f) pontjában említett egyes információk a vámrendszerben az (EU) 2015/2447 végrehajtási rendelet B. mellékletében meghatározott mely adatelemeknek felelnek meg.

                           5b. cikk
                           Gépjármű-nyilvántartási adatok cseréje

                              (1)   A 904/2010/EU rendelet 21a. cikkének (1) bekezdésében említett adatok (a továbbiakban: gépjármű-nyilvántartási adatok) automatikus lekérdezését az Európai Gépjármű és Vezetői Engedély Információs Rendszer (EUCARIS) szoftveralkalmazás valamely kifejezetten az említett rendelet 21a. cikkének céljára kialakított verziójának vagy a szoftver valamely módosított változatának a használatával kell végezni.
                              A gépjármű-nyilvántartási adatok automatikus lekérdezését decentralizált struktúrában kell végrehajtani.
                              Az EUCARIS rendszeren keresztül cserélt gépjármű-nyilvántartási adatokat kódolt formában kell továbbítani.
                              A szoftveralkalmazás azon verziója, amelyet az EUCARIS által az operatív feladatok ellátására kijelölt fél a 904/2010/EU rendelet 21a. cikkének alkalmazásában a gépjármű-nyilvántartási adatok automatikus lekérdezésére fejlesztett ki, különbözik a szoftveralkalmazás EUCARIS-on belül elérhető verzióitól. Az automatikus lekérdezések során a 2008/616/IB tanácsi határozat (*3) melléklete 3. fejezetének 2. pontjában említett adatbiztonsági követelményeknek és 3. pontjában az adatcserére vonatkozóan megállapított technikai feltételeknek megfelelően kell eljárni. Az adatcsere tárgyát képező gépjármű-nyilvántartási adatok adatelemeit és az engedélyezett lekérdezéstípusokat e rendelet VIII. melléklete határozza meg.

                              (2)   A gépjármű-nyilvántartási adatokhoz való automatikus hozzáférést a közigazgatási szervek közötti transzeurópai telematikai szolgáltatások (TESTA) kommunikációs hálózatán és annak továbbfejlesztett változatain keresztül kell megvalósítani.

                              (3)   A tagállamok megtesznek minden szükséges intézkedést annak biztosítására, hogy a gépjármű-nyilvántartási adatokhoz való automatikus hozzáférés és azok automatikus lekérése a hét minden napján, napi 24 órában lehetséges legyen. Műszaki hiba esetén a tagállamok nemzeti kapcsolattartó pontjai – szükség esetén az EUCARIS által az operatív feladatok ellátására kijelölt fél támogatásával – haladéktalanul tájékoztatják egymást. Az automatikus adatcserét a lehető leghamarabb helyre kell állítani.

                              (4)   Minden tagállam nemzeti kapcsolattartó pontként kijelöl egy nemzeti hatóságot, amely a 904/2010/EU rendelet 21a. cikkében előírtaknak megfelelően az adott tagállamban a gépjármű-nyilvántartási adatokra vonatkozó beérkező héaellenőrzési célú kérések feldolgozásáért felel, illetve egy másik nemzeti hatóságot, amely a kimenő kérések feldolgozásáért felel. Adott esetben ugyanazon hatóság is kijelölhető mindkét feladat ellátására. A tagállamok minderről értesítik a többi tagállamot és a Bizottságot.

                           5c. cikk
                           A vámhatóságok által összegyűjtött információkhoz, a 2006/112/EK irányelv XI. címének 6. fejezete alapján elkészített összesítő nyilatkozatokhoz és a gépjármű-nyilvántartási adatokhoz hozzáféréssel rendelkező Eurofisc-kapcsolattartók azonosítása
                           Annak érdekében, hogy a tagállamok azonosítani tudják a 904/2010/EU rendelet 21. cikke (2) bekezdésének e) pontjában vagy (2a) bekezdésének d) pontjában, illetve 21a. cikkének (2) bekezdésében megállapított feltételek szerint az adott tagállam által szolgáltatott információkhoz hozzáféréssel rendelkező Eurofisc-kapcsolattartókat, a következő intézkedéseket kell végrehajtani:

                                       a)

                                       minden tagállam egyedi személyes felhasználói azonosítót rendel az egyes Eurofisc-kapcsolattartóihoz;

                                       b)

                                       valamennyi tagállam folyamatosan aktualizált jegyzéket vezet Eurofisc-kapcsolattartóinak nevéről és egyedi személyes felhasználói azonosítójáról, és a naprakész jegyzéket a többi tagállam és a Bizottság rendelkezésére bocsátja;

                                       c)

                                       a tagállamok gondoskodnak róla, hogy a 904/2010/EU rendelet 21. cikke (2) bekezdésének e) pontjában vagy (2a) bekezdésének d) pontjában, illetve 21a. cikkének (1) bekezdésében említett információk tekintetében általuk végzett automatikus lekérdezések tartalmazzák az információkhoz hozzáférő Eurofisc-kapcsolattartók egyedi személyes felhasználói azonosítóját.

                           (*1)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.)."

                           (*2)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.)."

                           (*3)  A Tanács 2008/616/IB határozata (2008. június 23.) a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról (HL L 210., 2008.8.6., 12. o.).”"

                        3.

                        A szöveg az e rendelet mellékletében szereplő mellékletekkel egészül ki.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. július 2-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2010.10.12., 1. o.

            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).

            (3)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).

            (4)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

            (5)  A Tanács (EU) 2018/1541 rendelete (2018. október 2.) a 904/2010/EU és az (EU) 2017/2454 rendeletnek a hozzáadottérték-adó területén történő közigazgatási együttműködés megerősítésére irányuló intézkedések tekintetében történő módosításáról (HL L 259., 2018.10.16., 1. o.).

            (6)  A Bizottság 79/2012/EU végrehajtási rendelete (2012. január 31.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU tanácsi rendelet végrehajtására vonatkozó rendelkezések megállapításáról (HL L 29., 2012.2.1., 13. o.).

            MELLÉKLET

                     „VII. MELLÉKLET

                        A vámügyi információk tárolása és az azokhoz való automatikus hozzáférés céljára használt közös adatkészlet és részletes technikai feltételek

                     Az alábbi táblázat meghatározza, hogy a 904/2010/EU rendelet 17. cikke (1) bekezdésének f) pontjában említett egyes információk az (EU) 2015/2447 végrehajtási rendelet 56. cikkének (1) bekezdésében említett elektronikus rendszerben kicserélt mely adatelemeknek felelnek meg.

                                 A 904/2010/EU rendelet 17. cikke (1) bekezdésének f) pontjában említett információ

                                 Az (EU) 2015/2447 végrehajtási rendeletben előírt »rendelésszám« adatelem

                                 Az (EU) 2015/2447 végrehajtási rendeletben előírt »név« és »különleges megjegyzések« adatelem

                                 Az importőr héaazonosító száma az importáló országban

                                 3/40 FR1

                                 Kiegészítő adóügyi hivatkozások azonosító száma (érintett fél: importőr)

                                 Az importőr adóképviselőjének héaazonosító száma az importáló országban

                                 3/40 FR3

                                 Kiegészítő adóügyi hivatkozások azonosító száma (érintett fél: adóképviselő)

                                 Az ügyfél héaazonosító száma egy másik tagállamban

                                 3/40 FR2

                                 Kiegészítő adóügyi hivatkozások azonosító száma (érintett fél: ügyfél)

                                 Származási ország

                                 5/15 vagy 5/16

                                 Származási ország vagy preferenciális származási ország

                                 Rendeltetési ország

                                 5/8

                                 Rendeltetési ország

                                 Vámtarifaszám

                                 6/14

                                 Vámtarifaszám – Kombinált Nómenklatúra-kód

                                 Teljes összeg

                                 4/4 B00

                                 Kiszabás alapja (*1)

                                 Tételsor ára

                                 8/6

                                 Statisztikai érték

                                 Nettó tömeg

                                 6/1

                                 Nettó tömeg (kg)

                           Az (EU) 2015/2447 végrehajtási rendelet 56. cikkének (1) bekezdésében említett elektronikus rendszerben tárolt információk pénzneme az euro. Az importáló tagállam pénzneme és az euro közötti átváltási árfolyamot a rendszer automatikusan felkínálja.

                     VIII. MELLÉKLET

                        A gépjármű-nyilvántartási adatok automatikus lekérdezésének céljára használt közös adatkészlet és részletes technikai feltételek

                     1.   KÖTELEZETTSÉG
                     Amennyiben az információ az adott tagállam nemzeti gépjármű-nyilvántartásában rendelkezésre áll, az e melléklet 4. szakasza alapján bejelentett valamennyi adatelemet közölni kell.
                     2.   GÉPJÁRMŰ/TULAJDONOS/ÜZEMBEN TARTÓ KERESÉSE
                     A gépjármű-nyilvántartási adatok keresésének öt különböző módja van:

                                 1.

                                 alvázszám (VIN), hivatkozási dátum és időpont (nem kötelező) alapján,

                                 2.

                                 rendszám, alvázszám (VIN) (nem kötelező), hivatkozási dátum és időpont (nem kötelező) alapján,

                                 3.

                                 a jármű üzemben tartója, annak születési ideje (nem kötelező), hivatkozási dátum és időpont (nem kötelező) alapján,

                                 4.

                                 a jármű tulajdonosa, annak születési ideje (nem kötelező), hivatkozási dátum és időpont (nem kötelező) alapján,

                                 5.

                                 a jármű üzemben tartójának/tulajdonosának héaazonosító száma, hivatkozási dátum és időpont (nem kötelező) alapján.

                           Az e melléklet 1. szakaszában meghatározott kötelezettség sérelme nélkül a tagállamok dönthetnek úgy, hogy nem teszik elérhetővé az összes említett keresési módot, amennyiben úgy ítélik meg, hogy a kimenő kérések közül egy vagy több nem felel meg Eurofisc-kapcsolattartóik igényeinek, illetve amennyiben a beérkező kérések esetében a kért információk nem állnak rendelkezésre az adott tagállam nemzeti gépjármű-nyilvántartásában.
                     3.   LEKÉRDEZÉSTÍPUSOK
                     Az e melléklet 4. szakaszában meghatározott adatkészlet és a 2. szakasz szerinti kereséstípusok alapján hét különböző típusú lekérdezés indítható:

                                 1.

                                 Jármű tulajdonosának/üzemben tartójának lekérése:
                                 Korlátozott számú járműadat és a jármű tulajdonosának és/vagy üzemben tartójának lekérése az országkód és a rendszám vagy az alvázszám (VIN), valamint a hivatkozási dátum/időpont alapján. Amennyiben a lekérés a jármű alvázszáma alapján történik, a kérést több vagy valamennyi kapcsolódó országnak is továbbítani lehet.

                                 2.

                                 Jármű tulajdonosának/üzemben tartójának lekérése – részletes:
                                 Kibővített számú műszaki járműadat, nyilvántartási adat, valamint a jármű tulajdonosának és üzemben tartójának lekérése az országkód és a rendszám vagy az alvázszám (VIN), valamint a hivatkozási dátum/időpont alapján. Amennyiben a lekérés a VIN alapján történik, a kérést több vagy valamennyi kapcsolódó országnak is továbbítani lehet.

                                 3.

                                 Jármű tulajdonosának/üzemben tartójának lekérése – történeti:
                                 Egy jármű valamennyi korábbi tulajdonosának/üzemben tartójának a lekérése – arra vonatkozó megszorítás nélkül, hogy a jármű előzőleg mely országokban volt nyilvántartásba véve – a jármű alvázszámának (VIN) megadásával, de hivatkozási dátum/időpont nélkül. A kérést több vagy valamennyi kapcsolódó országnak is továbbítani lehet.

                                 4.

                                 Járművek tulajdonos/üzemben tartó szerinti lekérése:
                                 Meghatározott természetes személy neve alatt nyilvántartásba vett valamennyi jármű korlátozott számú azonosító adattal történő lekérése a tulajdonos/üzemben tartó vezetékneve, utóneve, születési dátuma (nem kötelező) vagy azonosító száma (nem kötelező) alapján, vagy meghatározott jogi személy neve alatt nyilvántartásba vett valamennyi jármű korlátozott számú azonosító adattal történő lekérése a társaság bejegyzés szerinti neve alapján.

                                 5.

                                 Járművek lekérése héaazonosító szám alapján:
                                 Meghatározott természetes személy vagy meghatározott jogi személy neve alatt nyilvántartásba vett valamennyi jármű korlátozott számú azonosító adattal történő lekérése a héaazonosító szám alapján.

                                 6.

                                 A fenti 1., 2., 3., 4. és 5. típusú lekérés egyszerre történő, több esetet is lefedő alkalmazása. Az ilyen kombinált lekérések csak egyetlen adott országnak küldhetők.

                                 7.

                                 Több országnak is elküldött, több alvázszámra (VIN) vonatkozó »találat/nincs találat« lekérdezés. A kérelmező tagállam válaszul több táblázatot kap (válaszadó tagállamonként egyet), amelyben feltüntetik, hogy melyik VIN-re volt, illetve nem volt találat. Ez a funkció csak a kombinált üzemmódban áll rendelkezésre.

                           Alapesetben a lekérés az aktuális dátum és időpont megadásával történik, de múltbeli hivatkozási dátum és időpont megadásával is lehet keresni. Ha a lekérés múltbeli hivatkozási dátum és időpont megadásával történik, és az adott tagállam nyilvántartásában nem áll rendelkezésre korábbi információ, mivel ilyen információkat egyáltalán nem tartanak nyilván, a rendelkezésre álló információ visszaküldhető annak feltüntetésével, hogy az aktuális információ.
                     Az e melléklet 1. szakaszában meghatározott kötelezettség sérelme nélkül a tagállamok dönthetnek úgy, hogy nem teszik elérhetővé az összes említett lekérési módot, amennyiben úgy ítélik meg, hogy a kimenő kérések közül egy vagy több nem felel meg Eurofisc-kapcsolattartóik igényeinek, illetve amennyiben a beérkező kérések esetében a kért információk nem állnak rendelkezésre az adott tagállam nemzeti gépjármű-nyilvántartásában.
                     4.   ADATKÉSZLET

                                 A jármű üzemben tartójára vonatkozó adatok

                                 Az üzemben tartó (társaság) neve

                                 Külön rovatokat kell használni a családnév, a betoldott elemek, a címek stb. megadására, és a nevet nyomtatható formátumban kell megadni.

                                 Utónév

                                 Külön rovatokat kell használni az utónév/utónevek és a tudományos és egyéb címek megadására, és a nevet nyomtatható formátumban kell megadni.

                                 Cím

                                 Külön rovatokat kell használni az utcanév, a házszám és járulékos elemei, az irányítószám, a helység és az ország stb. megadására, és a címet nyomtatható formátumban kell megadni.

                                 Születési idő

                                 Jogalany

                                 magánszemély, egyesület, társaság, cég stb.

                                 Azonosító szám

                                 olyan azonosító, amely kizárólag az adott személy vagy társaság azonosítására szolgál

                                 Azonosító szám típusa

                                 az azonosító szám típusa (pl. útlevélszám).

                                 Héaazonosító szám

                                 Az üzembentartói jogosultság kezdőnapja

                                 a jármű-üzembentartói jogosultság kezdőnapja. Ez az időpont gyakran egybeesik a jármű forgalmi engedélyének (I) rovatában szereplő időponttal.

                                 Az üzembentartói jogosultság zárónapja

                                 a jármű-üzembentartói jogosultság zárónapja

                                 A jármű tulajdonosára vonatkozó adatok

                                 A tulajdonos (társaság) neve

                                 Külön rovatokat kell használni a családnév, a betoldott elemek, a címek stb. megadására, és a nevet nyomtatható formátumban kell megadni.

                                 Utónév

                                 Külön rovatokat kell használni az utónév/utónevek és a tudományos és egyéb címek megadására, és a nevet nyomtatható formátumban kell megadni.

                                 Cím

                                 Külön rovatokat kell használni az utcanév, a házszám és járulékos elemei, az irányítószám, a helység és az ország stb. megadására, és a címet nyomtatható formátumban kell megadni.

                                 Születési idő

                                 Jogalany

                                 magánszemély, egyesület, társaság, cég stb.

                                 Azonosító szám

                                 olyan azonosító, amely kizárólag az adott személy vagy társaság azonosítására szolgál

                                 Azonosító szám típusa

                                 az azonosító szám típusa (pl. útlevélszám).

                                 Héaazonosító szám

                                 A tulajdonosi jogviszony kezdőnapja

                                 a járműtulajdonosi jogviszony kezdőnapja. Ez az időpont gyakran egybeesik a jármű forgalmi engedélyének (I) rovatában szereplő időponttal.

                                 A tulajdonosi jogviszony zárónapja

                                 a járműtulajdonosi jogviszony zárónapja

                                 A járművekre vonatkozó adatok

                                 Rendszám

                                 Alvázszám/VIN

                                 Nyilvántartásba vétel helye szerinti ország

                                 Gyártmány

                                 (D.1) pl. Ford, Opel, Renault stb.

                                 Típus

                                 (D.3) pl. Focus, Astra, Megane

                                 A jármű rendeltetése/uniós járműkategória-kód

                                 pl. segédmotoros kerékpár, motorkerékpár, személygépkocsi stb.

                                 Szín

                                 Futásteljesítmény

                                 Tömeg

                                 Az üzemelő jármű tömege

                                 Első nyilvántartásba vétel időpontja

                                 a jármű első nyilvántartásba vételének időpontja az országra való tekintet nélkül

                                 Az (aktuális) nyilvántartásba vétel kezdőnapja

                                 az a nyilvántartásba vételi dátum, amely a jármű forgalmi engedélyében fel van tüntetve

                                 A nyilvántartásba vétel zárónapja

                                 a nyilvántartásba vétel zárónapjának dátuma, amely a jármű forgalmi engedélyében fel van tüntetve. Előfordulhat, hogy ez a dátum a dokumentumra nyomtatott érvényességi időtartamot jelöli, ha az nem korlátlan (rövidítése a dokumentumon: H).

                                 Állapot

                                 elbontva, ellopták, exportálták stb.

                                 Állapot kezdőnapja

                                 Állapot zárónapja

               ”

               (*1)  Ha a 4/3 sz. adatelemre (Fizetendő adók kiszámítása – Adó fajtája) vonatkozó uniós kód B00.


title: A Bizottság (EU) 2019/1130 végrehajtási rendelete (2019. július 2.) az 1059/2003/EK európai parlamenti és tanácsi rendelet szerinti területi tipológiák összehangolt alkalmazásának egységes feltételeiről

text:
                  3.7.2019

                  HU

                  Az Európai Unió Hivatalos Lapja

                  L 179/9

         A BIZOTTSÁG (EU) 2019/1130 VÉGREHAJTÁSI RENDELETE
         (2019. július 2.)
         az 1059/2003/EK európai parlamenti és tanácsi rendelet szerinti területi tipológiák összehangolt alkalmazásának egységes feltételeiről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendeletre (1) és különösen annak 4b. cikke (5) bekezdésére,
         mivel:

                     (1)

                     Az 1059/2003/EK rendelet az összehangolt regionális statisztikák gyűjtésének, összeállításának és közzétételének lehetővé tétele érdekében meghatározza az Unió regionális osztályozásának jogi keretét.

                     (2)

                     Az 1059/2003/EK rendelet 4b. cikke felhatalmazza a Bizottságot arra, hogy az ugyanazon cikkben meghatározott területi tipológiák összehangolt alkalmazása érdekében egységes feltételeket határozzon meg az Unió szintjén.

                     (3)

                     Ezeknek a feltételeknek meg kell határozniuk azt a módszert, amellyel a tipológiák hozzárendelhetők az egyes helyi közigazgatási egységekhez (LAU-khoz), valamint a statisztikai célú területi egységek nómenklatúrája szerinti egyes 3. szintű régiókhoz (NUTS 3 szintű régiókhoz).

                     (4)

                     Az egységes feltételek alkalmazása során fontos figyelembe venni a földrajzi, a társadalmi-gazdasági, a történelmi, a kulturális és a környezeti körülményeket.

                     (5)

                     Az e rendeletben előírt intézkedések összhangban vannak az Európai Statisztikai Rendszer Bizottsága véleményével,

               ELFOGADTA EZT A RENDELETET:

            1. cikk
            A rácsalapú tipológia, valamint a LAU-szintű és a NUTS 3 szintű tipológiák összehangolt alkalmazásának egységes feltételeit a melléklet határozza meg.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. július 2-án.

                  a Bizottság részéről

                  az elnök

               Jean-Claude JUNCKER

            (1)  HL L 154., 2003.6.21., 1. o.

            MELLÉKLET

               1.
               A rácsalapú tipológia összehangolt alkalmazásának egységes feltételei a következők:

                           Az 1059/2003/EK rendeletben meghatározott elem

                           Megnevezések

                           Feltételek

                           Rácsalapú tipológia

                           „Vidéki rácscellák” vagy „Kis népsűrűségű rácscellák”

                           1 km2 területű rácscellák 300 fő/km2-nél kisebb népsűrűséggel, valamint más cellák a városi agglomerációkon kívül

                           „Városi agglomerációk” vagy „Közepes népsűrűségű agglomerációk”

                           Egymással (akár csúcsukban) érintkező 1 km2 területű rácscellák legalább 300 fő/km2 népsűrűséggel, legalább 5 000  lakosú agglomerációban

                           „Városközpontok” vagy „Nagy népsűrűségű agglomerációk”

                           Egymással (nem csúcsukban) érintkező 1 km2 területű rácscellák a „városi agglomeráción” belül, legalább 1 500  fő/km2 népsűrűséggel, pótlás után legalább 50 000  lakosú agglomerációban

               2.
               A LAU-szintű tipológiák összehangolt alkalmazásának egységes feltételei a következők:

                           Az 1059/2003/EK rendeletben meghatározott elem

                           Megnevezések

                           Feltételek

                           Az urbanizáció foka (DEGURBA)

                           „Városi térségek”

                           „Nagyvárosok” vagy „Sűrűn lakott térségek”

                           Olyan LAU-szintű területi egységek, amelyekben a lakosság legalább 50 %-a városközpontokban él

                           „Városok és elővárosi térségek” vagy „Közepesen sűrűn lakott térségek”

                           Olyan LAU-szintű területi egységek, amelyekben a lakosság 50 %-nál kisebb hányada vidéki rácscellákban, és 50 %-nál kisebb hányada városközpontokban él

                           „Vidéki térségek” vagy „Ritkán lakott térségek”

                           Olyan LAU-szintű területi egységek, amelyekben a lakosság legalább 50 %-a vidéki rácscellákban él

                           Funkcionális várostérségek

                           „Funkcionális várostérségek”

                           „Nagyvárosok”

                           A „Nagyvárosként” vagy „Sűrűn lakott térségként” meghatározott LAU-szintű területi egységek

                           „Vonzáskörzet”

                           Olyan LAU-szintű területi egységek (az enklávékkal együtt, de az exklávék nélkül), amelyekből a foglalkoztatott lakosság legalább 15 %-a ingázik a nagyvárosba

                           Tengerparti térségek

                           „Tengerparti térségek”

                           Olyan LAU-szintű területi egységek, amelyek határosak a tengerrel vagy területük legalább 50 %-a legfeljebb 10 km távolságra fekszik a tengertől. Tartalmazzák az enklávékat is (azaz azokat a nem tengerparti LAU-kat, amelyeket szomszédos tengerparti LAU-k vesznek körül)

                           „Nem tengerparti területek”

                           Olyan LAU-szintű területi egységek, amelyek nem „Tengerparti térségek”, azaz amelyek nem határosak a tengerrel és amelyek területének 50 %-nál kisebb hányada fekszik legfeljebb 10 km távolságra a tengertől

               3.
               A NUTS 3 szintű tipológiák összehangolt alkalmazásának egységes feltételei a következők:

                           Az 1059/2003/EK rendeletben meghatározott elem

                           Megnevezések

                           Feltételek

                           Városi-vidéki tipológia

                           „Jellemzően városi régiók”

                           Olyan NUTS 3 szintű régiók, amelyekben a lakosság legalább 80 %-a városi agglomerációkban él

                           „Köztes régiók”

                           Olyan NUTS 3 szintű régiók, amelyekben a lakosság 50 %-nál nagyobb, de 80 %-nál kisebb hányada városi agglomerációkban él

                           „Jellemzően vidéki régiók”

                           Olyan NUTS 3 szintű régiók, amelyekben a lakosság legalább 50 %-a vidéki rácscellákban él

                           Nagyvárosi tipológia

                           „Nagyvárosi régiók”

                           Egyetlen olyan NUTS 3 szintű régió vagy NUTS 3 szintű régiók olyan együttese, amelyben a lakosság legalább 50 %-a legalább 250 000  lakosú funkcionális várostérségben él

                           „Nem nagyvárosi régiók”

                           Olyan NUTS 3 szintű régiók, amelyek nem „Nagyvárosi régiók”

                           Tengerparti tipológia

                           „Tengerparti régiók”

                           Olyan NUTS 3 szintű régiók, amelyek határosak a tengerrel vagy lakosságuk legalább 50 %-a legfeljebb 50 km távolságra él a tengertől, valamint a németországi Hamburg NUTS 3 szintű régió

                           „Nem tengerparti régiók”

                           Olyan NUTS 3 szintű régiók, amelyek nem „Tengerparti régiók”